Alliantie Sahra Wagenknecht - Alliantie por rason e justicie

Alliantie Sahra Wagenknecht - Alliantie por rason e justicie (german: Bündnis Sahra Wagenknecht - Bündnis für Vernunft und Gerechtigkeit) es un levul-populist political organisation de Germania, quel esset anunciat ye li 23-im de octobre 2023 del membre del german parlament Sahra Wagenknecht. Li organisation esset registrat ye li 26-im de septembre 2023 in Karlsruhe. Li organisation esset transformat in un political partise ye li 8-im de januar 2024. Li Alliantie Sahra Wagenknecht - Alliantie por rason e justicie candidat sin successe por li german parlament in li februar 2025 e atinget 4,9 percentes.

General Information
 Nómine: Alliantie Sahra Wagenknecht - Alliantie por rason e justicie (german: Bündnis Sahra Wagenknecht - Bündnis für Vernunft und Gerechtigkeit)
 Fundation: 26-im de septembre 2023 in Karlsruhe quam organisation e 8-im de januar 2024 in Berlin quam partise
 Political direction: levul-populist
 Membritá: 5000 (novembre 2025)
 Fundator e initiator: Sahra Wagenknecht
 Presidente: Amira Mohamed Ali, Sahra Wagenknecht
 General-secretario:Christian Leye
 Vice-presidentes: Friederike Benda, Amid Rabieh, Shervin Haghsheno
 Sede del partise: Berlin
 Reprensentantes in li parlamentes: six electet in li Europan Parlament, 42 sedes in li parlamentes del países federal de Germania.

Historie
Li membre del parlament Sahra Wagenknecht, quel es membre del levul-radical partise Die Linke devenit plu e plu criticaci con li politica del presidentie de su partise. In li annu 2023 ella anunciat li possibil fundation de un nov political partise. Ye li 26-im de septembre 2023 li political organisation Alliantie Sahra Wagenknecht - Alliantie por rason e justicie esset registrat in Karlsruhe.

Ye li 23-im de octobre 2023 Sahra Wagenknecht e nin altri membre del parlament de Germania abandonat oficialmen li partise Die Linke e li fundation de un nov political organisation con li nómine Alliantie Sahra Wagenknecht - Alliantie por rason e justicie  esset anunciat. Wagenknecht anunicat que li nov organisation va partiprender in li election al Europan Parlament 2024.

Sahra Wagenkneckt anunciat que li organisation va esser transformat a un political partise ye 8-im de januar 2024 e que li unesim oficial congresse de ti partise va evenir ye li 27-im de januar 2024 in Berlin.

Ye li 11-im de decembre 2023 li formation de un parlamenteri gruppe del organisation Alliantie Sahra Wagenknecht - Alliantie por rason e justicie esset anunciat. Li gruppe have deci membres e Sahra Wagenknecht esset electet quam presidente del parlamentari gruppe e Klaus Ernst quam vice-presidente de ti gruppe.

Li partise esset oficialmen fundat ye li 8-im de januar 2024 in Berlin con 44 membres. Li unesim oficial congress del partise Alliantie Sahra Wagenknecht - Alliantie por rason e justicie evenit ye li 27-im de januar 2024 in Berlin.

In li electiones al Europan Parlament ye li 9-im de junio 2024 li Alliantie Sahra Wagenknecht - Alliantie por rason e justicie recivet 6,2 procentes e six mandates. Li representantes del partise in li Europan Parlament ne es membre de un fraction. Li prim-candidate esset: Fabio De Masi

In li electiones al parlament del país federal Saxonia ye li 1-im de septembre li Alliantie Sahra Wagenknecht recivet 277.173 votes e 11,8 percentes. Li prim-candidate esset: Sabine Zimmermann

Li partise devenit li triesim max grand partise e ganiat 15 mandates. In li electiones al parlament del país federal Thuringia ye li sam die li Alliantie Sahra Wagenknecht recivet 190.448 votes e 15,8 percentes. Li partise devenit li triesim max grand partise e ganiat 15 mandates. Li prim-candidate esset: Katja Wolf. 

In li electiones al parlament del país federal Brandenburgia ye li 22-im de septembre 2024 li Alliantie Sahra Wagenknecht recivet 202.343 votes e 13,48 percentes.  Li partise ganiat 14 mandates e finit ye li triesim rang. Prim-candidate esset: Robert Crumbach.

Alliantie Sahra Wagenknecht - Alliantie por rason e justicie candidat por li electiones al parlament de Germania ye li 12-im de februar 2025, ma atinget solmen 4,9 percentes e ne intrat in li parlament de Germania. Li partise have dúbites pri li resultate del election e demanda til nu sin successe que omni votes es ancor unvez contat.

Membres in li parlamentes
 Parlament de Germania inter 2024 e 2025: Sahra Wagenknecht, Klaus Ernst, Jessica Tatti, Amira Mohamed Ali, Christian Leye, Sevim Dağdelen, Ali Al-Dailami, Andrej Hunko, Żaklin Nastić e Alexander Ulrich
 Europan Parlament: Fabio De Masi, Thomas Geisel, Michael von der Schulenberg, Ruth Firmenich, Jan-Peter Warnke e Friedrich Pürner
 Parlament del país federal Berlin: Alexander King
 Parlament del país federal Brandenburgia: 10 membres
 Parlament del país federal Hamburg: Metin Kaya
 Parlament del país federal Rhenland-Palatinia: Andreas Hartenfels
 Parlament del país federal Saxonia: 15 membres
 Parlament del país federal Thuringia: 15 membres

Politica
Li Alliantie Sahra Wagenknecht - Alliantie por rason e justicie es un levul-populist e levul-radical political organisation. Su membres esset membres del radical levul parte del partise Die Linke. Li Alliantie Sahra Wagenknecht - Alliantie por rason e justicie suporta Russia in li guerre con Ukraina e es contra chascun militari auxilie por li ataccat Ukraina. Sahra Wagenknecht presenta ti position quam pacifist e organisa pseudo-pacifist demonstrationes. 

Sahra Wagenknecht refusa li radical liberal political position de su ex-partise Die Linke in li question del illegal inmigration a Germania. Ella demanda plu strict mesuras contra it. Sahra Wagenknect refusa anc radical mesuras contra li changeament del clima.

Ligamentes extern
 Internet-págine del Alliantie Sahra Wagenknecht - Alliantie por rason e justicie

Categorie:Political partises de Germania
Categorie:Alliantie Sahra Wagenknecht - Alliantie por rason e justicie